+-----------------------------------------------------------------------+
| 12. ฐานะการเงินและผลการดำเนินงาน                                        |
+-----------------------------------------------------------------------+

12.1 ผู้สอบบัญชีและนโยบายการบัญชีที่สำคัญ

ผู้สอบบัญชีที่ได้รับความเห็นชอบจากคณะกรรมการของบริษัท สำหรับตรวจสอบงบการเงินรวม
และงบการเงินของบริษัทในระยะ 3 ปี ที่ผ่านมา มีดังนี้

  -------------------- --- ------------------------------------------------
  งบการเงินประจำปี 2546  :   บริษัท ไพร้ซวอเตอร์เฮาส์คูเปอร์ส เอบีเอเอส จำกัด

  งบการเงินประจำปี 2545  :   บริษัท ไพร้ซวอเตอร์เฮาส์คูเปอร์ส เอบีเอเอส จำกัด

  งบการเงินประจำปี 2544  :   บริษัท ไพร้ซวอเตอร์เฮาส์คูเปอร์ส เอบีเอเอส จำกัด
  -------------------- --- ------------------------------------------------

รายงานการตรวจสอบของผู้สอบบัญชีในระยะ 3 ปีที่ผ่านมา
ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข

สรุปรายงานการตรวจสอบงบการเงินประจำปี 2546

ผู้สอบบัญชีมีความเห็นว่า งบการเงินรวมและงบการเงินของบริษัท แสดงฐานะการเงิน ณ วันที่ 31
ธันวาคม พ.ศ. 2546 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทถูกต้องตามที่ควรในสาระสำคัญตามหลักการบัญชีที่รับรองทั่วไป
โดยไม่มีเงื่อนไข

สรุปรายงานการตรวจสอบงบการเงินประจำปี 2545

ผู้สอบบัญชีมีความเห็นว่า งบการเงินรวมและงบการเงินของบริษัท แสดงฐานะการเงิน ณ วันที่ 31
ธันวาคม พ.ศ. 2545 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทถูกต้องตามที่ควรในสาระสำคัญตามหลักการบัญชีที่รับรองทั่วไป
โดยไม่มีเงื่อนไข

สรุปรายงานการตรวจสอบงบการเงินประจำปี 2544

ผู้สอบบัญชีมีความเห็นว่า งบการเงินรวมและงบการเงินของบริษัท แสดงฐานะการเงิน ณ วันที่ 31
ธันวาคม พ.ศ. 2544 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทถูกต้องตามที่ควรในสาระสำคัญตามหลักการบัญชีที่รับรองทั่วไป
โดยไม่มีเงื่อนไข

12.2 ตารางสรุปงบการเงินรวม

[][]

[]

[][]

อัตราส่วนทางการเงิน

[]

[][]

12.4 คำอธิบายและการวิเคราะห์ฐานะการเงินและผลการดำเนินงาน

ผลการดำเนินงานโดยรวม

บริษัท เทเลคอมเอเซีย คอร์ปอเรชั่น จำกัด(มหาชน) หรือทีเอ มีผลการดำเนินงานสำหรับปี 2546
ที่สะท้อนถึงกลยุทธ์ของบริษัทในการกระจายการลงทุนไปยังธุรกิจใหม่ที่มีอัตราการ เติบโตสูง
ในขณะเดียวกัน ได้มีการมุ่งเน้นการลดต้นทุน ควบคุมค่าใช้จ่ายต่างๆ และเพิ่มอัตราการ ทำกำไร
ซึ่งชี้ให้เห็นว่าหากบริษัทดำเนินงานตามกลยุทธ์ที่ได้วางไว้ต่อเนื่อง
รวมทั้งมุ่งเน้นในการตอบสนองความต้องการของลูกค้า และปรับเปลี่ยนวิถีการทำงาน
ภายใต้แบรนด์ใหม่ “ทรู” ทีเอก็จะสามารถเติบโตอย่างรวดเร็วได้ในอนาคต

ในปี 2546 ธุรกิจโทรศัพท์พื้นฐานและโครงข่ายข้อมูลดิจิตอล (Digital Data Network – DDN)
ยังคงสร้างกระแสเงินสดได้อย่างแข็งแกร่ง
นับเป็นรากฐานที่สำคัญสำหรับการลดภาระหนี้สินของบริษัท รวมถึงการลงทุนในธุรกิจใหม่ๆ
ที่จะทำให้บริษัทยังคงเติบโตได้อย่างต่อเนื่อง รายได้จากบริการเสริมเพิ่มขึ้นในอัตราร้อยละ 33.3
ในขณะที่ธุรกิจโครงข่ายข้อมูล ธุรกิจอินเตอร์เน็ต และธุรกิจอินเตอร์เน็ตความเร็วสูง
(Broadband) ยังคงเติบโตอย่างรวดเร็ว ด้วยรายได้ที่เพิ่มขึ้นในอัตราร้อยละ 16.6 เป็นจำนวน
2.8 พันล้านบาท และมีจำนวนผู้ใช้บริการอินเตอร์เน็ตเพิ่มเกือบเท่าตัว
จำนวนผู้ใช้บริการอินเตอร์เน็ตความเร็วสูงเพิ่มขึ้นมากกว่าสองเท่าตัว และจำนวนผู้ใช้บริการ ADSL
เพิ่มขึ้นเกือบสามเท่าตัวในปีนี้ ทำให้รายได้รวมของกลุ่มธุรกิจนี้ มีสัดส่วนเป็นร้อยละ 12.1
ของรายได้รวมของบริษัทและบริษัทย่อย (ไม่รวม ทีเอ ออเร้นจ์) ซึ่งเพิ่มขึ้นจากร้อยละ 10.4 ในปี
2545

หากไม่นับรวมทีเอ ออเร้นจ์ รายได้รวมของบริษัทจะค่อนข้างคงที่ ณ ระดับ 23 พันล้านบาท ทั้งนี้
เนื่องจากการเพิ่มขึ้นของรายได้จากบริการเสริมต่างๆ และจากกลุ่มธุรกิจอินเตอร์เน็ต
และธุรกิจอินเตอร์เน็ตความเร็วสูง
ได้ชดเชยการลดลงของรายได้จากธุรกิจโทรศัพท์พื้นฐานพกพาพีซีที ธุรกิจโครงข่ายข้อมูล
และธุรกิจอื่น ซึ่งไม่ใช่ธุรกิจหลัก อย่างไรก็ตาม บริษัทสามารถเพิ่มอัตราการ ทำกำไร หรือ
EBITDA Margin (อัตราการทำกำไรจากการดำเนินงาน ก่อนดอกเบี้ย ภาษี
ค่าเสื่อมราคาและค่าใช้จ่ายตัดจ่าย) เป็นอัตราร้อยละ 52.0 (ไม่รวมทีเอ ออเร้นจ์) ในปี 2546
ทั้งนี้เนื่องจากค่าใช้จ่ายลดลง นอกจากนั้นบริษัทยังได้ดำเนินการปรับปรุงงบดุลของบริษัทในหลายๆ
ประการ

รายได้โดยรวมของบริษัทและบริษัทย่อยมีจำนวนรวมทั้งสิ้น 28 พันล้านบาท เพิ่มขึ้นในอัตราร้อยละ
8.4 โดยรวมรายได้จากทีเอ ออเร้นจ์จำนวนประมาณ 5.1 พันล้านบาท
(ตามสัดส่วนการลงทุนของบริษัท) ซึ่งเพิ่มขึ้นจากปี 2545 ในอัตราร้อยละ 74.4 ทีเอ ออเร้นจ์
มีผลการดำเนินงานคุ้มทุน ณ ระดับ EBITDA เป็นครั้งแรกในเดือนกันยายน 2546 และมีกำไร ณ
ระดับ EBITDA จำนวน 107 ล้านบาท (ตามสัดส่วนการลงทุนของบริษัท) ในไตรมาสที่ 4 ทำให้
EBITDA รวมทีเอ ออเร้นจ์ ในปี 2546 เพิ่มขึ้นอัตราร้อยละ 18.8 เป็น 11.6 พันล้านบาท
แต่หากไม่รวม ทีเอ ออเร้นจ์ EBITDA เพิ่มขึ้นในอัตราร้อยละ 1.4 เป็น 11.9 พันล้านบาท
ทั้งนี้จากความสำเร็จในการควบคุมค่าใช้จ่าย อย่างไรก็ตาม
บริษัทยังคงมีผลขาดทุนจากการดำเนินงาน ก่อนรายการพิเศษ
(รายการที่ไม่เกี่ยวข้องกับการดำเนินงานโดยตรง) จำนวน 1.5 พันล้านบาท (ไม่รวมทีเอ
ออเร้นจ์) ซึ่งเพิ่มขึ้นจากปี 2545 จำนวน 446 ล้านบาท เนื่องจากค่าเสื่อมราคาเพิ่มขึ้น

ในปีข้างหน้า บริษัทจะยังคงมุ่งมั่นพัฒนาและปรับปรุงการดำเนินงานอย่างต่อเนื่อง
เรากำลังมีการเปลี่ยนแปลงไปสู่แบรนด์ใหม่ในระยะเวลาอันใกล้นี้ ธุรกิจใหม่ๆ ที่ทีเอเป็นผู้นำตลาด
เช่น อินเตอร์เน็ตความเร็วสูง กำลังเติบโตอย่างรวดเร็ว
และด้วยข้อได้เปรียบจากการเป็นผู้ให้บริการ โทรคมนาคมที่ครบวงจรทั้งผ่านสายและไร้สายเหล่านี้
จะทำให้บริษัทสามารถเติบโตได้อย่างแข็งแกร่งในอนาคต

ทีเอ ออเร้นจ์ มีผลการดำเนินงานคุ้มทุน ณ ระดับ EBITDA เป็นครั้งแรกในเดือนกันยายน 2546
หลังจากเปิดให้บริการมาแล้ว 18 เดือน และมีกำไร ณ ระดับ EBITDA จำนวน 107 ล้านบาท
(ตามสัดส่วนการลงทุนของบริษัท) ในไตรมาสที่ 4
โดยมีจำนวนผู้ใช้บริการโทรศัพท์เคลื่อนที่เพิ่มขึ้นจำนวน 488,762 ราย หรือเพิ่มขึ้นในอัตราร้อยละ
36.6 เป็น 1.8 ล้านรายในปี 2546
ซึ่งเป็นอัตราการเติบโตที่สูงกว่าอัตราการเติบโตโดยเฉลี่ยของธุรกิจ ที่ระดับอัตราร้อยละ 26

ถึงแม้บริษัทจะมีการเรียกเก็บค่าบริการติดตั้งสำหรับเลขหมายใหม่ในช่วงต้นปี 2546
และมีการเร่งรัดขั้นตอนการยกเลิกเลขหมายให้เร็วขึ้น เพื่อนำเลขหมายที่ว่างมาให้บริการต่อไป
บริษัทยังคงรักษาส่วนแบ่งตลาดสำหรับธุรกิจโทรศัพท์พื้นฐานในเขตกรุงเทพฯและปริมณฑลไว้ได้ที่อัตรา
ร้อยละ 56 ในปี 2546
บริษัทคาดว่าจำนวนผู้ใช้บริการโทรศัพท์พื้นฐานจะมีอัตราเพิ่มขึ้นในอัตราที่ไม่สูงมากนัก
ทั้งนี้เนื่องจากการเพิ่มขึ้นของความต้องการใช้บริการจากกลุ่มลูกค้าธุรกิจรายย่อยและ บริษัทใหญ่ๆ
รวมทั้งผู้ใช้บริการประเภทที่อยู่อาศัยซึ่งต้องการมีเลขหมายโทรศัพท์สำรองไว้เป็นเบอร์
ที่สองสำหรับการใช้เชื่อมต่อบริการอินเตอร์เน็ต

ณ วันที่ 1 กันยายน 2546 บรรดาผู้ให้บริการโทรคมนาคมได้จัดโปรแกรมส่งเสริม การขายร่วมกัน
ด้วยอัตราค่าบริการของโทรศัพท์พื้นฐานที่ถูกลงกว่าเดิม
โดยได้รับการอนุมัติจากกระทรวงเทคโนโลยีสารสนเทศและการสื่อสาร ต่อมา ในช่วงต้นปี 2547
ผู้ให้บริการได้รับอนุมัติให้มีการทดลองใช้อัตราค่าบริการใหม่แบบ Flexible Tariff เป็นเวลา 6
เดือน
ซึ่งอัตราค่าบริการใหม่นี้จะไม่สูงเกินกว่าเพดานอัตราค่าบริการในรายการส่งเสริมการขายแบบแรก
นับเป็นก้าวแรกที่จะนำไปสู่การแข่งขันระหว่างผู้ให้บริการโทรศัพท์เคลื่อนที่และผู้ให้บริการโทรศัพท์พื้นฐาน
ที่อยู่บนพื้นฐานที่ใกล้เคียงกันและนับเป็นการเพิ่มขีดความสามารถให้แก่ผู้ให้บริการโทรศัพท์พื้นฐาน

ผลประกอบการของบริษัทและบริษัทย่อย

บริษัทได้นำเสนอและวิเคราะห์ผลประกอบการบนพื้นฐานของผลการดำเนินงานปกติ
ไม่นับรวมผลกระทบจากรายการที่ไม่เกี่ยวข้องกับการดำเนินงานโดยตรง
โดยเชื่อว่าสามารถสร้างความเข้าใจให้แก่ผู้อ่านได้ดีกว่า
รวมทั้งสามารถสะท้อนการเปลี่ยนแปลงของผลการดำเนินงานได้ชัดเจนกว่า
บริษัทได้เปิดเผยรายการที่ไม่เกี่ยวข้องกับการดำเนินงานโดยตรงในตารางสรุปงบการเงินรวมของบริษัทและบริษัทย่อย
(ปรับปรุง) ตั้งแต่ไตรมาสที่ 4 ปี 2544 บริษัทได้จัดทำงบการเงินรวม โดยรวมรายการบัญชีต่างๆ
ของทีเอ ออเร้นจ์ ตามสัดส่วนของเงินลงทุน ในปี 2546 ผลการดำเนินงานของทีเอ ออเร้นจ์
มีผลอย่างมีนัยสำคัญต่อผลประกอบการของบริษัทและบริษัทย่อย ดังนั้น ในการวิเคราะห์ในบางกรณี
บริษัทอาจจะพิจารณาผลการดำเนินงานก่อนการรวมทีเอ ออเร้นจ์ ประกอบด้วย
ทั้งนี้เพื่อสามารถแสดงแนวโน้มของผลประกอบการของธุรกิจหลักอื่นๆ ได้ชัดเจนขึ้น

-   รายได้รวมของบริษัทและบริษัทย่อย ในปี 2546 เพิ่มขึ้นในอัตราร้อยละ 8.4 เป็น 28
    พันล้านบาท ส่วนใหญ่มาจากการเพิ่มขึ้นในอัตราร้อยละ 74.4 ของรายได้จากทีเอ ออเร้นจ์
    (จำนวน 5.1 พันล้านบาทในปี 2546 เทียบกับจำนวน 2.9 พันล้านบาทในปี 2545)
    หากไม่รวมทีเอ ออเร้นจ์ รายได้จะค่อนข้างคงที่ ณ ระดับ 23 พันล้านบาท
    ทั้งนี้เนื่องจากการเพิ่มขึ้นของรายได้จากธุรกิจบริการเสริม
    กลุ่มธุรกิจบริการอินเตอร์เน็ตและอินเตอร์เน็ตความเร็วสูง
    ชดเชยการลดลงของรายได้จากธุรกิจโทรศัพท์พื้นฐานพกพาพีซีที ธุรกิจบริการโครงข่ายข้อมูล
    และธุรกิจอื่น ซึ่งไม่ใช่ธุรกิจหลัก

  รายได้จากธุรกิจโทรศัพท์พื้นฐานเพิ่มขึ้นในอัตราร้อยละ 4.8 เป็น 16.9 พันล้านบาท
  ส่วนใหญ่มาจากบริการโทรศัพท์สาธารณะและบริการเสริมอื่นๆ
  ในขณะที่รายได้เฉพาะบริการโทรศัพท์พื้นฐาน (ไม่รวมบริการเสริม)ค่อนข้างคงที่ ณ ระดับ 13.6
  พันล้านบาท อย่างไรก็ตาม รายได้จากบริการโทรศัพท์สาธารณะเพิ่มขึ้นในอัตราร้อยละ 18.8
  เป็น 2.1 พันล้านบาท

  กลุ่มธุรกิจบริการโครงข่ายข้อมูล, อินเตอร์เน็ต และอินเตอร์เน็ตความเร็วสูง
  มีการเติบโตสูงอย่างต่อเนื่อง โดยรายได้โดยรวมของกลุ่มธุรกิจนี้ เพิ่มขึ้นร้อยละ 16.6 เป็น
  2.8 พันล้านบาท ส่วนใหญ่มาจากรายได้จากบริการอินเทอร์เน็ตที่เพิ่มสูงขึ้นถึงอัตราร้อยละ
  138.0 เป็นจำนวน 471 ล้านบาท และรายได้จากบริการมัลติมีเดีย ที่เพิ่มขึ้นในอัตราร้อยละ
  16.4 เป็น 1.1 พันล้านบาท
  ซึ่งส่วนใหญ่เป็นผลจากการให้บริการด้านการจัดการโครงข่ายข้อมูลและการให้บริการโครงข่าย
  Broadband ซึ่งชดเชยรายได้ที่ลดลงเล็กน้อยในอัตราร้อยละ 3.0
  ของธุรกิจการให้บริการโครงข่ายข้อมูลเป็น 1.2 พันล้านบาท ทั้งนี้เนื่องจาก ทีเอ ออเร้นจ์
  ได้ขยายเครือข่ายของตัวเอง และได้ยกเลิกการเช่าโครงข่ายของบริษัทบางส่วนเพื่อลดค่าใช้จ่าย

  รายได้จากธุรกิจโทรศัพท์พื้นฐานพกพาพีซีที ลดลงในอัตราร้อยละ 29.2 เป็น 2.1 พันล้านบาท
  สาเหตุจากจำนวนผู้ใช้บริการและรายได้เฉลี่ยต่อเครื่องของพีซีทีลดลง

-   ค่าใช้จ่ายในการดำเนินงานของบริษัทและบริษัทย่อยโดยรวม ตามงบการเงินมีจำนวน 27.7
    พันล้านบาทในปี 2546 เมื่อเทียบกับ 25.6 พันล้านบาทของปี 2545
    ถ้าไม่รวมรายการตัดจ่ายต้นทุนในการได้มาของลูกค้า PCT จำนวน 215 ล้านบาท
    ค่าใช้จ่ายในการดำเนินงาน(ปรับปรุง) ในปี 2546 จะมีจำนวนทั้งสิ้น 27.5 พันล้านบาท
    ซึ่งเพิ่มขึ้นเป็นอัตราร้อยละ 8.7 เมื่อเทียบกับปี 2545
    ซึ่งส่วนใหญ่เป็นการเพิ่มขึ้นของค่าเสื่อมราคา
    ในขณะที่ค่าใช้จ่ายเฉพาะรายการเงินสดเพิ่มขึ้นเพียงอัตราร้อยละ 2.0
    ส่วนใหญ่เนื่องจากส่วนแบ่งรายได้เพิ่มขึ้น
    การที่ค่าใช้จ่ายเฉพาะรายการเงินสดเพิ่มขึ้นเพียงเล็กน้อย มีสาเหตุมาจาก
    ธุรกิจโทรศัพท์พื้นฐาน และโครงข่ายข้อมูล สามารถลดค่าใช้จ่ายลงได้ร้อยละ 4.8 และทีเอ
    ออเร้นจ์ประสบความสำเร็จในการควบคุมค่าใช้จ่ายของบริษัทในครึ่งปีหลัง

  ค่าใช้จ่ายในการดำเนินงานหลัก (ค่าใช้จ่ายเฉพาะเงินสด หักส่วนแบ่งรายได้และต้นทุนขาย)
  ลดลงอัตราร้อยละ 0.8 เป็น 9.9 พันล้านบาท
  ส่วนใหญ่เนื่องมาจากการลดลงของค่าใช้จ่ายเกี่ยวกับโครงข่าย
  และต้นทุนโดยตรงของการให้บริการ
  ทำให้อัตราส่วนของค่าใช้จ่ายในการดำเนินงานหลักเมื่อเทียบกับรายได้รวมลดลงเป็นร้อยละ
  35.3 ในปี 2546 จาก ร้อยละ 38.5 ในปี2545
  ซึ่งนับเป็นความสำเร็จในนโยบายเน้นการควบคุมค่าใช้จ่ายของทั้งบริษัททีเอ และทีเอ ออเร้นจ์

-   กำไรจากการดำเนินงานก่อนดอกเบี้ย ภาษี ค่าเสื่อมราคาและค่าใช้จ่ายตัดจ่าย (EBITDA)
    โดยรวมของบริษัทและบริษัทย่อย เพิ่มขึ้นในอัตราร้อยละ 18.8 เป็น 11.6 พันล้านบาท โดย
    EBITDA Margin เพิ่มขึ้นเป็นร้อยละ 41.7 ส่วนใหญ่เป็นผลจากผลประกอบการที่ดีขึ้นของ
    ทีเอ ออเร้นจ์ หากไม่รวม ทีเอ ออเร้นจ์ EBITDA มีจำนวนเพิ่มขึ้นร้อยละ 1.4 เป็น 11.9
    พันล้านบาท เนื่องจากอัตราการทำกำไร (EBITDA Margin) เพิ่มขึ้นเป็นอัตราร้อยละ 52.0
    โดยเป็นผลส่วนใหญ่จากการที่ธุรกิจโทรศัพท์พื้นฐานและธุรกิจโครงข่ายข้อมูลบริการ
    ซึ่งมีรายได้ที่ ค่อนข้างคงที่ แต่สามารถเพิ่ม EBITDA ได้ในอัตราร้อยละ 5.7 เป็น 10.1
    พันล้านบาทในปี 2546 เนื่องจากการลดค่าใช้จ่าย

ตารางสรุปงบการเงินรวมของบริษัทและบริษัทย่อย (ปรับปรุง)

  -------------------------------------------------- ---------- --------- ------------ --
                                                                          %เปลี่ยนแปลง   

  (ยังไม่ได้ตรวจสอบ)                                    สำหรับปี     สำหรับปี    สำหรับปี 2546/ 
                                                     2546       2545                   

  (หน่วยล้านบาทยกเว้นในรายการที่มีการระบุเป็นอย่างอื่น)                              สำหรับปี 2545  

  รายได้                                                                                

  รายได้จากการให้บริการโทรศัพท์และบริการอื่น                 27,001     24,215    11.5         

  รายได้จากการขายสินค้า                                 949        1,568     (39.5)       

  รวมรายได้                                           27,950     25,783    8.4          

  ค่าใช้จ่ายในการดำเนินงาน                                                                 

  ต้นทุนการให้บริการ                                     19,989     17,366    15.1         

  ค่าเสื่อมราคาและรายจ่ายตัดบัญชี                           10,123     8,772     15.4         

  ส่วนแบ่งรายได้                                        5,452      4,290     27.1         

  ค่าใช้จ่ายเกี่ยวกับโครงข่าย                               4,414      4,303     2.6          

  ต้นทุนขายสินค้า                                        1,001      1,758     (43.0)       

  ค่าใช้จ่ายในการขายและบริหาร                            6,469      6,138     5.4          

  รวมค่าใช้จ่ายในการดำเนินงาน                            27,459     25,262    8.7          

  กำไรจากการดำเนินงานก่อนดอกเบี้ยจ่าย ภาษี ค่าเสื่อมราคา      11,642     9,798     18.8         
  และรายจ่ายตัดบัญชี (EBITDA)                                                              

  ค่าเสื่อมราคาและรายจ่ายตัดบัญชี                           11,151     9,277     20.2         

  กำไร(ขาดทุน)จากการดำเนินงาน                          491        521       (5.8)        

  ดอกเบี้ยรับ                                           38         54        (30.7)       

  ดอกเบี้ยจ่าย                                          (4,481)    (3,881)   15.5         

  ภาษีเงินได้                                           (123)      (144)     (14.6)       

  กำไร(ขาดทุน)จากการดำเนินงานปกติ                       (4,074)    (3,449)   (18.1)       

  ส่วนแบ่งกำไร(ขาดทุน)ในบริษัทย่อย กิจการร่วมค้าและบริษัทร่วม    (444)      1,844     NM           

  กำไร(ขาดทุน)จากการดำเนินงานปกติและส่วนแบ่งกำไร(ขาดทุน)                                     

  ในบริษัทย่อย กิจการร่วมค้าและบริษัทร่วม                     (4,519)    (1,605)   (181.6)      

  รายการที่ไม่เกี่ยวข้องกับการดำเนินงานปกติ                   (1,192)    (3,791)   68.6         

  กำไร(ขาดทุน)จากอัตราแลกเปลี่ยนเงินตราต่างประเทศ          (311)      (403)     22.9         

  รายการปรับปรุงทางบัญชี-ค่าใช้จ่ายเกี่ยวกับโครงข่าย            -          (286)     100.0        

  รายการปรับปรุง-ค่าชดเชยให้แก่พนักงาน                     -          (33)      100.0        

  การตัดจ่ายต้นทุนในการได้มาของผู้ใช้บริการ PCT               (215)      -         NM           

  (ค่าใช้จ่าย)รายได้อื่น                                   (670)      89        NM           

  กำไรจากการชำระหนี้ตามสัญญาตั๋วเงินจ่าย                    -          3,088     (100.0)      

  ขาดทุนจากการด้อยค่าของเงินลงทุน                         -          (5,722)   100.0        

  ขาดทุนจากการด้อยค่าของโครงข่ายอัจฉริยะ                   -          (1,562)   100.0        

  กำไรจากการขายเงินลงทุน                               4          943       (99.6)       

  กำไรจากการปรับโครงสร้างหนี้                            -          95        (100.0)      

  กำไร(ขาดทุน)ก่อนส่วนของผู้ถือหุ้นส่วนน้อย                    (5,710)    (5,396)   (5.8)        

  (กำไร)ขาดทุนของผู้ถือหุ้นส่วนน้อย                          36         1         3,598.9      

  กำไร(ขาดทุน)สุทธิสำหรับปี                               (5,674)    (5,395)   (5.2)        

  งบดุล                                                                                 

  สินทรัพย์หมุนเวียน                                      17,169     18,629    (7.8)        

  ที่ดิน อาคาร และอุปกรณ์ - สุทธิ                           63,019     66,871    (5.8)        

  สินทรัพย์รวม                                          86,760     92,977    (6.7)        

  หนี้สินหมุนเวียน                                        27,407     14,126    94.0         

  เงินกู้ระยะยาว                                        49,423     59,330    (16.7)       

  หนี้สินรวม                                            85,265     85,779    (0.6)        

  ส่วนของผู้ถือหุ้น                                        1,495      7,198     (79.2)       

  งบกระแสเงินสด                                                                         

  กระแสเงินสดจากกิจกรรมการดำเนินงาน                     7,076      4,455     58.8         

  กระแสเงินสดจากกิจกรรมการลงทุน                         (11,896)   (9,120)   (30.4)       

  กระแสเงินสดจากกิจกรรมการจัดหาเงิน                      3,568      5,116     (30.3)       

  ยอดเงินคงเหลือสิ้นงวด                                  1,883      3,136     (39.9)       

                                                                                       

  หมายเหตุ :                                                                            

  1/ มีการจัดประเภทบัญชีใหม่บางรายการเพื่อการเปรียบเทียบ                                        
  ซึ่งจะทำให้งบการเงินประจำปี 2545 แตกต่างจากที่ได้เคยเปิดเผย                                    

  ไว้แล้วเล็กน้อย สำหรับรายได้ ค่าใช้จ่ายในการขายและบริหาร                                       
  ดอกเบี้ยจ่าย และรายได้(ค่าใช้จ่าย)อื่น                                                        

  2/ ค่าใช้จ่ายในการดำเนินงานสำหรับปี 2545                                                   
  ไม่รวมรายการพิเศษต่างๆ ดังนี้                                                              

  - การบันทึกค่าเช่าวงจรและค่าเช่าท่อร้อยสาย สำหรับงวดบัญชีก่อน                                    
  จำนวน 286 ล้านบาท ภายหลังการทบทวนกับ ทศท.                                               

  - ค่าใช้จ่ายให้พนักงานครั้งเดียวจำนวน 33 ล้านบาท                                              

  3/ ค่าเสื่อมราคาและค่าใช้จ่ายตัดจ่ายสำหรับปี 2546                                              
  ไม่รวมค่าตัดจ่ายต้นทุนในการได้มาของผู้ใช้บริการ PCT                                             
  เนื่องจากการ                                                                           

  ยกเลิกการใช้งาน จำนวน 215 ล้านบาท                                                       

  4/ ค่าใช้จ่ายอื่นประจำปี 2546 ส่วนใหญ่ประกอบด้วย                                              
  การด้อยค่าของระบบ VMS (294 ล้านบาท)                                                     
  สำรองเผื่อการด้อยค่าของระบบจัดการ                                                         

  ใบแจ้งหนี้ระบบเก่า (283 ล้านบาท)                                                          
  และขาดทุนจากมูลค่าสินค้าคงเหลือลดลง (226 ล้านบาท)                                           
  -------------------------------------------------- ---------- --------- ------------ --

-   ค่าเสื่อมราคา และค่าใช้จ่ายตัดจ่ายเพิ่มขึ้น 1.9 พันล้านบาท (จำนวน 11.2 พันล้านบาทในปี
    2546 เปรียบเทียบกับจำนวน 9.3 พันล้านบาทในปี 2545)
    โดยเป็นค่าเสื่อมราคาและค่าใช้จ่ายตัดจ่ายจากทีเอ ออเร้นจ์ เพิ่มขึ้นจำนวน 1.3 พันล้านบาท
    เป็น 1.9 พันล้านบาท ในปี 2546 อันเป็นผลจากการที่ ทีเอ ออเร้นจ์ มีฐานลูกค้าที่มากขึ้น

-   กำไรจากการดำเนินงานลดลงเป็น 491 ล้านบาทในปี 2546 (เปรียบเทียบกับปี 2545
    จำนวน 521 ล้านบาท) เนื่องจากค่าเสื่อมราคาเพิ่มขึ้น

-   ดอกเบี้ยจ่ายโดยรวมเพิ่มขึ้น 600 ล้านบาท เป็นจำนวน 4.5 พันล้านบาทในปี 2546
    อันเป็นผลจากทีเอ ออเร้นจ์ มีการกู้ยืมมากขึ้น
    นอกจากนั้นมาจากอัตราดอกเบี้ยของหนี้สินสกุลบาท
    สูงกว่าอัตราดอกเบี้ยของหนี้สินสกุลเหรียญดอลล่าร์สหรัฐ ซึ่งที่ผ่านมาบริษัทได้ออกหุ้นกู้ใหม่
    และกู้ยืมเงินบาท เพื่อชำระคืนเงินกู้สกุลเหรียญดอลล่าร์สหรัฐฯที่เหลือ ทั้งหมด

-   ส่วนแบ่งกำไร(ขาดทุน)ในบริษัทย่อย กิจการร่วมค้า และบริษัทร่วม ในปี 2546
    เป็นส่วนแบ่งในผลขาดทุนจำนวน 444 ล้านบาท ส่วนใหญ่มาจากบริษัท ยูไนเต็ด บรอดคาสติ้ง
    คอร์ปอเรชั่น จำกัด (มหาชน) หรือ UBC และเป็นส่วนแบ่งในผลกำไรจำนวน 1.8
    พันล้านบาทในปี 2545 ซึ่งประกอบด้วย ส่วนแบ่งในผลขาดทุนจาก UBC จำนวน 483 ล้านบาท
    และกำไรจากค่าตัดจำหน่ายความนิยมจาก ทีเอ ออเร้นจ์ สุทธิจำนวน 2.3 พันล้านบาท
    บริษัทลงทุนใน ทีเอ ออเร้นจ์ โดยมีส่วนลดมูลค่าตามบัญชี จำนวน 2.6 พันล้านบาท
    ส่วนลดนี้ได้บันทึกในบัญชีค่าความนิยมติดลบ และรับรู้เป็นกำไรเมื่อมีการตัดจำหน่าย

-   ผลขาดทุนจากการดำเนินงานปกติโดยรวมในปี 2546 เพิ่มขึ้นเป็น 4.5 พันล้านบาท
    เปรียบเทียบกับผลขาดทุนจำนวน 1.6 พันล้านบาทในปี 2545
    โดยส่วนใหญ่เนื่องจากไม่มีกำไรจากการตัดจ่ายค่าความนิยมติดลบ (ซึ่งบันทึกในบัญชี
    ส่วนแบ่งกำไร (ขาดทุน) จากเงินลงทุนในบริษัทย่อยและบริษัทร่วมจำนวน 2.3 พันล้านบาท
    ในปี 2545) ประกอบกับ ดอกเบี้ยจ่ายเพิ่มขึ้น 600 ล้านบาท และค่าเสื่อมราคาเพิ่มขึ้น 1.9
    พันล้านบาท

-   ผลขาดทุนสุทธิในปี 2546 มีจำนวน 5.7 พันล้านบาท เทียบกับขาดทุนจำนวน 5.4
    พันล้านบาทในปี 2545 การขาดทุนสุทธิในปี 2546 รวมรายการพิเศษ
    (รายการที่ไม่ได้เกี่ยวข้องกับการดำเนินงานโดยตรง) จำนวน 1.2 พันล้านบาท หากไม่รวม
    ทีเอ ออเร้จน์ ผลการขาดทุนสุทธิในปี 2546 จะมีจำนวน 2.8 พันล้านบาท
    ซึ่งลดลงอย่างมากเมื่อเปรียบเทียบกับผล ขาดทุนสุทธิ 4.9 พันล้านบาทในปี 2545
    ความแตกต่างนี้มีสาเหตุหลักมาจาก
    มีผลขาดทุนจากรายการที่ไม่เกี่ยวข้องกับการดำเนินงานปกติลดลง

-   รายการที่ไม่เกี่ยวข้องกับการดำเนินงานปกติในปี 2546 ประกอบด้วย ค่าใช้จ่ายอื่นๆ (จำนวน
    936 ล้านบาท) ส่วนใหญ่เป็นการด้อยค่าของทรัพย์สินถาวร (648 ล้านบาท)
    และขาดทุนจากการลดลงของมูลค่าสินค้าคงเหลือ (226 ล้านบาท)
    การตัดจ่ายต้นทุนในการได้มาของลูกค้าบริการโทรศัพท์พื้นฐานพกพา พีซีที (215 ล้านบาท)
    ขาดทุนจากอัตรา
    แลกเปลี่ยนจากการอ่อนตัวลงของค่าเงินบาทเมื่อเปรียบเทียบกับค่าเงินสกุลเยน (311
    ล้านบาท) และรายได้อื่น ( 343 ล้านบาท)

  รายการพิเศษที่ไม่เกี่ยวข้องกับการดำเนินงานปกติในปี 2545 มีจำนวนทั้งสิ้น 3.8 พันล้านบาท
  ส่วนใหญ่เกิดจากการด้อยค่าของเงินลงทุนใน FLAG (จำนวน 5.7 พันล้านบาท) ค่าใช้จ่ายอื่นๆ
  (ส่วนใหญ่เป็นการด้อยค่าของโครงข่ายอัจฉริยะ หรือ IN จำนวน 1.6 พันล้านบาท)
  และขาดทุนจากอัตราแลกเปลี่ยนเงินตราต่างประเทศ (403 ล้านบาท) ซึ่งบางส่วนได้ถูก
  ชดเชยด้วยกำไรจากการชำระหนี้สินตามสัญญาตั๋วเงินจ่าย (3.1 พันล้านบาท)
  และกำไรจากการขายเงินลงทุน (จากการยกเลิกสัญญาการจำหน่ายหุ้น FLAG ล่วงหน้าภายใต้
  SAILS Contracts จำนวน 943 ล้านบาท)

ผลการดำเนินงานตามธุรกิจหลัก

ธุรกิจโทรศัพท์พื้นฐาน

-   ในปี 2546 รายได้จากธุรกิจโทรศัพท์พื้นฐานและบริการเสริมเพิ่มขึ้นในอัตราร้อยละ 4.8 เป็น
    16.9 พันล้านบาท เทียบกับปี 2545 ที่มีรายได้ 16.1 พันล้านบาท
    รายได้จากเฉพาะบริการโทรศัพท์พื้นฐานลดลงเล็กน้อยในอัตราร้อยละ 0.3 เป็น 13.6
    พันล้านบาท เทียบกับรายได้ 13.7 พันล้านบาทในปี 2545

-   รายได้จากบริการโทรศัพท์สาธารณะเพิ่มขึ้นในอัตราร้อยละ 18.8 เป็น 2.1 พันล้านบาทในปีนี้
    เทียบกับรายได้ 1.8 พันล้านบาทในปีที่แล้ว
    ทั้งนี้เป็นผลจากประสิทธิภาพในการดำเนินการจัดการที่ดีขึ้น

-   จำนวนผู้ใช้บริการโทรศัพท์พื้นฐานลดลง 58,328 เลขหมาย หรือในอัตราร้อยละ 2.9 เป็น
    1,962,074 เลขหมาย ทั้งนี้เป็นผลจากการเรียกเก็บค่าติดตั้งอีกครั้งในช่วงต้นปี 2546
    และการเร่งรัดขั้นตอนการยกเลิกเลขหมายให้เร็วขึ้น
    เพื่อนำเลขหมายที่ว่างมาใช้ประโยชน์ต่อไป แต่อย่างไรก็ตาม
    บริษัทยังคงรักษาตำแหน่งผู้นำทางการตลาดในเขตกรุงเทพฯและปริมณฑล
    โดยบริษัทมีส่วนแบ่งการตลาดร้อยละ 56 ณ เดือนตุลาคม 2546

-   การลดลงของรายได้เฉลี่ยต่อเลขหมายต่อเดือน (ARPU) ของโทรศัพท์พื้นฐานเริ่มชะลอตัวลง
    โดยลดลงในอัตราร้อยละ 5.3 (เป็น 542 บาทต่อเลขหมายต่อเดือนในปี 2546 จาก 572
    บาทต่อ เลขหมายต่อเดือนในปี 2545) เปรียบเทียบกับการลดลงในอัตราร้อยละ 9.6 ในปี
    2545

-   กระทรวงเทคโนโลยีสารสนเทศและการสื่อสาร
    ได้อนุมัติให้ผู้ประกอบการโทรศัพท์พื้นฐานสามารถลดอัตราค่าบริการ
    ในรูปแบบการจัดรายการส่งเสริมการขาย
    ซึ่งนับเป็นก้าวแรกในการทำให้การแข่งขันระหว่างผู้ให้บริการโทรศัพท์เคลื่อนที่และผู้ให้บริการโทรศัพท์พื้นฐานอยู่บนพื้นฐานที่ใกล้เคียงกัน
    และนับเป็นการเพิ่มขีดความสามารถในการแข่งขันให้แก่ผู้ประกอบการโทรศัพท์พื้นฐาน
    และเริ่มตั้งแต่วันที่ 1 กันยายน 2546 ผู้ให้บริการโทรศัพท์พื้นฐาน
    ได้จัดรายการส่งเสริมการขายร่วมกัน โดยมีอัตราค่าบริการ แบ่งเป็น 2 รูปแบบ
    เพื่อให้ลูกค้าได้เลือกใช้บริการ แบบที่ 1 อัตรา
    ค่าโทรทางไกลภายในประเทศสำหรับอัตราสูงสุด ลดลงร้อยละ 50 จาก 18 บาท เป็น 9
    บาทต่อนาที สำหรับการโทรออกไปยังโทรศัพท์พื้นฐานด้วยกัน
    และอัตราค่าบริการโทรศัพท์ไปยังโทรศัพท์เคลื่อนที่ ลดลงจากอัตราสูงสุด 12 บาท เป็น 6
    บาท ต่อนาที แบบที่ 2 อัตราค่าโทรทางไกลทั่วประเทศจะมีอัตราเดียว 3 บาทต่อนาที
    สำหรับการโทรทั้งสองประเภทที่กล่าวแล้ว โดยค่าเช่าบริการรายเดือนจะเพิ่มขึ้นจากอัตรา
    100 บาท เป็น 200 บาท

-   ในวันที่ 16 มกราคม ปี 2547 บริษัทได้เปิดให้มีการทดลองใช้อัตราค่าบริการใหม่แบบ
    Flexible Tariff เป็นเวลา 6 เดือน
    โดยได้รับอนุมัติจากกระทรวงเทคโนโลยีสารสนเทศและการสื่อสาร
    ให้ออกโปรแกรมการส่งเสริมการขายใหม่ ซึ่งมีอัตราค่าบริการให้ลูกค้าได้เลือกถึง 6 แบบ
    ตามการใช้งานของลูกค้า ตั้งแต่อัตราค่าบริการนาทีละ 1.5 - 2.75 บาท
    ถึงแม้บริษัทจะยังไม่ได้รับผลดีในด้านรายได้ในปี 2546 แต่บริษัทสามารถเรียนรู้ตลาดได้มากขึ้น
    และในปี 2547 บริษัทมีแผนที่จะกระตุ้นการรับรู้ของตลาดให้มากขึ้น
    เพื่อเพิ่มจำนวนลูกค้าที่สมัครใช้งานตามอัตราใหม่ ซึ่งคาดว่าจะส่งผลดีต่อบริษัท

ธุรกิจโทรศัพท์ไร้สาย

ธุรกิจโทรศัพท์พกพาพีซีที

-   รายได้จากธุรกิจโทรศัพท์พื้นฐานพกพา พีซีที ลดลงในอัตราร้อยละ 29.2 เป็น 2.0
    พันล้านบาทสำหรับปี 2546 (เทียบกับรายได้ 3.0 พันล้านบาทในปี 2545)

-   จำนวนผู้ใช้บริการพีซีทีลดลงในอัตราร้อยละ 9.1 ในปี 2546 เป็น 549,295 ราย จากเดิม
    604,340 รายในปี 2545
    สาเหตุส่วนใหญ่มาจากการแข่งขันที่รุนแรงขึ้นของธุรกิจโทรศัพท์เคลื่อนที่
    โดยรายได้เฉลี่ยต่อเครื่องของพีซีทีลดลงในอัตราร้อยละ 22.1 จาก 361
    บาทต่อเครื่องต่อเดือนในปี 2545 เป็น 282 บาทต่อเครื่องต่อเดือนในปี 2546

-   ในปี 2546 บริษัทยังคงมุ่งเน้นการรักษาลูกค้า การเพิ่มกิจกรรมทางการตลาด
    และปรับปรุงคุณภาพของโครงข่าย รวมทั้งเปิดให้บริการใหม่ๆ เพื่อเพิ่มรายได้ (VPN,
    Wireless Internet, IR service)
    รวมทั้งกำลังอยู่ในขั้นตอนการเจรจากับเจ้าหนี้เพื่อลดจำนวนหนี้สิน

ทีเอ ออเร้นจ์

-   ยอดผู้ใช้บริการรวมเพิ่มขึ้น 488,762 ราย หรือเพิ่มขึ้นอัตราร้อยละ 36.6 ในปี2546 เป็น
    1.8 ล้านราย จาก 1.3 ล้านรายในปี 2545

-   รายได้เฉลี่ยต่อเครื่องต่อเดือนของ ทีเอ ออเร้นจ์ ลดลงเล็กน้อยจาก 495 บาทในปี 2545
    เป็น 484 บาทในปี 2546

-   ทีเอ ออเร้นจ์ มีผลประกอบการถึงจุดคุ้มทุน ณ ระดับ EBITDA (EBITDA Breakeven)
    ในเดือนกันยายน และมีแนวโน้มต่อเนื่องมาถึงไตรมาสที่ 4 ทำให้บริษัทรับรู้ผลกำไร EBITDA
    เป็นจำนวนเงิน 107 ล้านบาทจากทีเอ ออเร้นจ์ อย่างไรก็ตามบริษัทรับรู้ผลขาดทุน EBITDA
    จากทีเอ ออเร้นจ์ในปี 2546 จำนวนรวม 266 ล้านบาท ซึ่งลดลงอย่างมีนัยสำคัญจาก 1.8
    พันล้านบาทในปี 2545 ทั้งนี้ เนื่องจากรายได้ที่เพิ่มขึ้นในอัตราร้อยละ 74.4 เป็น 5.1
    พันล้านในปี 2546 เปรียบเทียบกับ 2.9 พันล้านบาทในปี 2545 (ตามสัดส่วนการลงทุน)
    ในขณะที่ค่าใช้จ่ายเฉพาะรายการเงินสดเพิ่มขึ้นอัตราร้อยละ 12.2
    ซึ่งเป็นผลจากการควบคุมค่าใช้จ่ายของทีเอ ออเร้นจ์ในครึ่งปีหลังของปี 2546

-   อย่างไรก็ดี บริษัทได้รับรู้ผลขาดทุนสุทธิ จาก ทีเอ ออเร้นจ์ จำนวน 2.8 พันล้านบาทในปี
    2546 เปรียบเทียบกับ 335 ล้านบาทในปี 2545
    เป็นผลเนื่องมาจากไม่มีรายได้จากการตัดจ่ายค่าความนิยมติดลบจำนวน 2.3 พันล้านบาท
    เช่นเดียวกับในปี 2545

ธุรกิจโครงข่ายข้อมูลดิจิตอล (DDN)

-   รายได้ลดลงในอัตราร้อยละ 3.0 เมื่อเทียบกับปีที่แล้ว เป็น 1.2 พันล้านบาทในปี 2546
    ทั้งนี้เนื่องจากทีเอ ออเร้นจ์ ได้ขยายเครือข่ายของตัวเอง
    และได้ยกเลิกการเช่าโครงข่ายของบริษัทบางส่วนเพื่อลดค่าใช้จ่าย

-   อย่างไรก็ดี จำนวนวงจรเช่าเพิ่มขึ้นอัตราร้อยละ 10.3 ในปี 2546 เป็น 7,835 วงจร
    เนื่องจากวงจรเช่าที่ไม่ใช่ ทีเอ ออเร้นจ์ ยังคงเพิ่มขึ้นในอัตราร้อยละ 20.4 ในปี 2546
    (จาก 5,424 วงจรในปี 2545 เป็น 6,529 วงจร)

-   ในปี 2546 บริษัทได้เปิดให้บริการสื่อสารข้อมูลแบบใหม่ที่เรียกว่า TA Network Manager
    ซึ่งเป็นการบริหารการจัดการโครงข่ายให้แก่ลูกค้า ซึ่งรวมตั้งแต่การจัดหาและสร้างโครงข่าย
    การซ่อมบำรุงและดูแลรักษา และการจัดการประสิทธิภาพของโครงข่าย

ธุรกิจอินเตอร์เน็ต

-   รายได้ของธุรกิจอินเตอร์เน็ตเพิ่มขึ้นในอัตราร้อยละ 138.0 เป็นจำนวน 471 ล้านบาทในปี
    2546 จากจำนวน 198 ล้านบาทในปี 2545

-   จำนวนผู้ใช้บริการเพิ่มขึ้นในอัตราร้อยละ 89.4 เป็น 652,726
    ส่วนใหญ่เป็นผลมาจากบริษัทประสบความสำเร็จในการให้บริการใหม่ ๆ เช่น
    บริการอินเตอร์เน็ตที่สะดวกในการใช้งาน ภายใต้ชื่อ “TA easy Click” และ
    จำนวนลูกค้าสำหรับบริการอินเทอร์เน็ตพร้อมใช้ (ready-to-use internet kit)
    เพิ่มขึ้นอย่างมาก รวมทั้งมีการเพิ่มขึ้นของผู้ใช้บริการอินเทอร์เน็ตความเร็วสูง
    และลูกค้ากลุ่มธุรกิจ

-   บริษัทได้เริ่มเข้าสู่ธุรกิจเกมส์ออนไลน์ในปี 2546 และในปัจจุบัน
    ได้ให้บริการเกมส์ออนไลน์ที่กำลังได้รับความนิยมอย่างสูงทั้งสิ้น 7 เกมส์ รวมทั้งเกมส์
    Priston Tale จากประเทศสาธารณรัฐเกาหลี การขยายตัวของธุรกิจเกมส์ออนไลน์
    ส่งผลให้ธุรกิจบริการอินเตอร์เน็ตความเร็วสูง เติบโตอย่างมาก ในปัจจุบัน
    มีจำนวนผู้เล่นเกมส์ออนไลน์มากกว่า 1 ล้านรายในประเทศไทย

ธุรกิจมัลติมีเดีย และ บริการอินเตอร์เน็ตความเร็วสูง (Broadband)

-   รายได้จากการให้บริการมัลติมีเดียและ Broadband เพิ่มขึ้นในอัตราร้อยละ 16.4 เป็น 1.0
    พันล้านบาท ในปี 2546
    ส่วนใหญ่มาจากการให้บริการด้านการจัดการโครงข่ายข้อมูลและการให้บริการอินเตอร์เน็ตความเร็วสูง

-   จำนวนผู้ใช้บริการอินเตอร์เน็ตความเร็วสูง รวมผู้ใช้บริการ ADSL และ cable modem
    เพิ่มขึ้นในอัตราร้อยละ 214 ในปี 2546 เป็นจำนวน 11,661 ราย ผู้ใช้บริการ ADSL
    เพิ่มขึ้นเกือบสามเท่า เป็น 10,643 ราย

-   บริษัทได้รับการโหวตจากผู้ใช้บริการ ให้เป็น "ผู้ให้บริการอินเตอร์เน็ตความเร็วสูง
    (Broadband) ที่ได้รับความนิยมสูงสุดในประเทศไทย"

-   บริษัทได้ขยายการให้บริการเครือข่ายของ ADSL ให้ครอบคลุมพี้นที่ส่วนใหญ่ของกรุงเทพฯ
    และปริมณฑล เพื่อเพิ่มความสามารถในการให้บริการ โดยเพิ่มจำนวน port อีก 100,000
    port ภายในเดือนเมษายน 2547

-   ในเดือนกรกฎาคม 2546
    บริษัทได้นำเสนอการให้บริการบอร์ดแบรนด์ควบคู่กับการอินเตอร์เน็ตเรียกว่า “hi-speed
    Internet” ที่ความเร็ว 128 Kbps - 8 Mbps
    โดยลูกค้าสามารถติดตั้งโมเด็มเพื่อเชื่อมต่อการให้บริการด้วยตนเอง
    ด้วยการใช้งานที่ง่ายในราคาที่ลูกค้าพอใจ ทำให้ได้รับการ ต้อนรับเป็นอย่างดีจากตลาด

-   ในเดือนธันวาคม 2546 จากการขยายความสามารถในการให้บริการ
    บริษัทได้นำเสนอการให้บริการบอร์ดแบรนด์ควบคู่กับการอินเตอร์เน็ตเรียกว่า “hi-speed
    Internet” ในราคาเริ่มต้นเพียง 550 บาทต่อเดือน สำหรับ local net
    แบบไม่จำกัดชั่วโมง ที่ความเร็ว 256 Kbps
    ซึ่งได้รับการตอบรับจากตลาดเป็นอย่างดีส่งผลให้ธุรกิจเติบโตขึ้นอย่างรวดเร็ว
    รายได้จากการให้บริการนี้ได้ถูกบันทึกรวมอยู่ในบริการอินเตอร์เน็ต

-   ในปี 2546 บริษัทได้เปิดให้บริการอินเตอร์เน็ตสาธารณะความเร็วสูง หรือ TA stations
    ที่ความเร็ว 512 Kbps ซึ่งติดตั้งกล้องดิจิตอลสำหรับถ่ายรูปและส่ง e-mail ได้
    รวมทั้งสามารถให้บริการดาวน์โหลดภาพยนตร์ เพลง เกมส์ ริงโทนและโลโก้
    จนถึงเพลงคาราโอเกะ ด้วยอัตราค่าบริการ 1.5 บาทต่อนาที

-   บริษัทยังได้เปิดให้บริการอินเตอร์เน็ตความเร็วสูงแบบไร้สาย ภายใต้ชื่อ TA WiFi
    ซึ่งสามารถให้บริการอินเตอร์เน็ตที่ความเร็ว 11 Mbps ในพื้นที่ที่มีการติดตั้งอุปกรณ์
    และสามารถเข้าสู่อินเตอร์เน็ต โดย คอมพิวเตอร์ Notebook และ PDA
    ผ่านคลื่นวิทยุความถี่สูง ซึ่งธุรกิจนี้ยังอยู่ในขั้นการพัฒนา
    อย่างไรก็ตามการเข้าสู่ตลาดเป็นรายแรกเปรียบเสมือนกุญแจสู่ความสำเร็จของธุรกิจ

ตารางผลการดำเนินงานของธุรกิจหลัก

  ------------------------------------------------- -------- -------- ----------- ------------------------ --------- ----------- --
                                                    รายได้                         ผลการดำเนินงานของส่วนงาน                         

  (หน่วย : ล้านบาท)                                   2546     2545     % เปลี่ยนแปลง 2546                     2545      % เปลี่ยนแปลง 

                                                                                                                                 

  โทรศัพท์พื้นฐาน (เสียง)                                16,893   16,125   4.8         5,373                    5,093     5.5         

  โทรศัพท์พื้นฐาน                                       13,644   13,687   (0.3)                                                      

  บริการเสริม                                         3,249    2,438    33.3                                                       

  สื่อสารข้อมูล (DDN)                                   1,183    1,219    (3.0)       689                      742       (7.1)       

  โทรศัพท์ไร้สาย                                       7,228    6,096    18.6        (2,757)                  (2,397)   (15.0)      

  โทรศัพท์พื้นฐานพกพา (PCT)                             2,087    2,949    (29.2)                                                     

  โทรศัพท์เคลื่อนที่ (TA Orange) 1/                       5,141    3,147    63.4                                                       

  มัลติมีเดีย/Broadband                                 1,097    942      16.4        102                      40        157.6       

  อินเทอร์เน็ต                                         471      198      138.0       182                      25        615.6       

  อื่นๆ                                               1,078    1,203    (10.4)      169                      200       (15.5)      

  รวม                                               27,950   25,783   8.4         3,758                    3,703     1.5         

  ค่าใช้จ่ายในการดำเนินงานที่จัดสรรไม่ได้                                                  (3,859)                  (3,200)   (20.6)      

                                                                                                                                 

  หมายเหตุ :                                                                                                                      

  1/                                                                                                                             
  รวมรายได้จากการขายเครื่องโทรศัพท์เคลื่อนที่จากบริษัทย่อยอื่นๆ                                                                                

  2/ ผลการดำเนินงานของส่วนงานไม่รวมรายการพิเศษ                                                                                       

  3/ ผลการดำเนินงานของส่วนงานโทรศัพท์พื้นฐานและสื่อสารข้อมูล                                                                               
  (DDN) คือ กำไรขั้นต้น แต่สำหรับธุรกิจโทรศัพท์เคลื่อนที่ มัลติมีเดีย                                                                              

  และอินเตอร์เน็ต คือกำไรจากการดำเนินงาน                                                                                              

  4/ มีการจัดประเภทบัญชีใหม่บางรายการเพื่อการเปรียบเทียบ                                                                                  
  ซึ่งจะทำให้ ตัวเลขสำหรับปี 2545                                                                                                      
  แตกต่างจากที่ได้เคยเปิดเผยไว้แล้วเล็กน้อย                                                                                               

  สำหรับ รายได้ ค่าใช้จ่ายในการขายและบริหาร ดอกเบี้ยจ่าย                                                                                  
  และรายได้(ค่าใช้จ่าย)อื่น                                                                                                            
  ------------------------------------------------- -------- -------- ----------- ------------------------ --------- ----------- --

การวิเคราะห์ฐานะทางการเงิน (Financial Position)

สินทรัพย์

-   สินทรัพย์รวมของบริษัทลดลง 6.2 พันล้านบาท เป็น 86.8 พันล้านบาท ส่วนใหญ่เนื่องจากการ
    ลดลงของที่ดิน อาคารและอุปกรณ์ (สุทธิ) จากค่าเสื่อมราคาที่เพิ่มขึ้น

-   เงินสดและรายการเทียบเท่าเงินสด, เงินสดที่มีภาระผูกพัน และเงินลงทุนชั่วคราว
    บริษัทและบริษัทย่อยมีฐานะเงินสดที่แข็งแกร่งมากขึ้นในปี 2546 เมื่อเทียบกับปี 2545
    หากรวมเงินสดและรายการเทียบเท่าเงินสด เงินสดที่มีภาระผูกพัน
    และเงินลงทุนชั่วคราวทั้งหมดของบริษัทและบริษัทย่อยจะมีจำนวนถึง 8.2 พันล้านบาทในปี
    2546 เปรียบเทียบกับจำนวน 7.6 พันล้านบาทในปี 2545 และ ณ เดือนธันวาคม 2546
    บริษัทมีเงินลงทุนชั่วคราวจำนวน 3.5 พันล้านบาท
    ส่วนใหญ่เป็นการลงทุนในตั๋วเงินจ่ายของบริษัทแม่
    ซึ่งส่วนหนึ่งเป็นเงินสดที่โอนมาจากเงินสดที่มีภาระผูกพัน
    ภายหลังการทำสัญญาเงินกู้กับธนาคารและสถาบันการเงิน เพื่อใช้คืนเงินกู้บาทเดิม
    ในเดือนตุลาคม 2546

-   ลูกหนี้การค้า (สุทธิ) ลดลง 1.4 พันล้านบาท เป็น 5.5 พันล้านบาท
    ส่วนใหญ่เนื่องจากการลดลงของลูกหนี้จาก ทศท.
    เกี่ยวกับภาษีมูลค่าเพิ่มของส่วนแบ่งรายได้ที่มีข้อโต้แย้งกับ ทศท. จำนวน 890 ล้านบาท
    ซึ่งบริษัทได้บรรลุข้อตกลงกับ ทศท. ในเดือนกรกฎาคม 2546 นอกจากนั้น ลูกหนี้ ทศท.
    (ซึ่งลูกค้าได้จ่ายชำระแล้ว แต่บริษัทยังไม่ได้รับส่วนแบ่งรายได้จาก ทศท.) ลดลง 344
    ล้านบาท ในขณะที่ค่าเผื่อหนี้สงสัยจะสูญเพิ่มขึ้นเล็กน้อยจำนวน 212 ล้านบาท
    ระยะเวลาเก็บหนี้เฉลี่ยลดลงจาก 90 วันในปี 2545 เป็น 80 วันในปี 2546

-   เงินลงทุนในบริษัทย่อย กิจการร่วมค้า และบริษัทร่วมลดลง 386 ล้านบาท เป็น 3.6
    พันล้านบาท ส่วนใหญ่เป็นเงินลงทุนในบริษัท ยูบีซี
    การลดลงดังกล่าวส่วนใหญ่เป็นผลจากการตัดจำหน่าย ค่าความนิยมของเงินลงทุนในบริษัท ยูบีซี
    (จำนวน 380 ล้านบาท) สำหรับเงินลงทุนในบริษัทย่อย กิจการร่วมค้า และบริษัทร่วม
    สำหรับงบการเงินเฉพาะบริษัท มีจำนวน 6.4 พันล้านบาท ณ วันที่ 31 ธันวาคม 2546 ลดลง
    4.2 พันล้านบาทจากปี 2545 โดยส่วนใหญ่เป็นการลดลงของมูลค่าเงินลงทุนใน ทีเอ ออเร้นจ์
    (ผ่านบริษัท กรุงเทพอินเตอร์เทเลเทค จำกัด) จำนวน 2.8 พันล้านบาท
    อันเนื่องมาจากผลการดำเนินงานที่ขาดทุน

-   ที่ดิน อาคารและอุปกรณ์ (สุทธิ) ลดลง 3.9 พันล้านบาท เป็น 63.0 พันล้านบาท ณ สิ้นปี
    2546 ซึ่งมีสาเหตุมาจากค่าเสื่อมราคา จำนวน 11.2 พันล้านบาท บริษัทได้ลงทุนเพิ่มในที่ดิน
    อาคารและอุปกรณ์เป็นจำนวน 6.9 พันล้านบาท โดยจำนวน 3.2 พันล้านบาท
    เป็นอุปกรณ์โครงข่ายโทรศัพท์เคลื่อนที่ของ ทีเอ ออเร้นจ์

หนี้สิน

-   หนี้สินโดยรวมในปี 2546 ลดลง 514 ล้านบาท เป็น 85.3 พันล้านบาท
    ส่วนใหญ่เป็นผลจากการลดลงของค่าเช่าวงจรทางไกลและค่าเช่าท่อร้อยสายโทรศัพท์ค้างจ่ายจำนวน
    866 ล้านบาท ภายหลังได้เจรจาตกลงกับ ทศท. ในเดือนกรกฎาคม 2546

-   เงินกู้ยืมระยะยาว และเจ้าหนี้การค้าระยะยาว เพิ่มขึ้น 4.1 พันล้านบาท เป็น 76.8
    พันล้านบาท ทั้งนี้เนื่องจากเงินกู้ยืมเพิ่มขึ้น 8.1 พันล้านบาทโดยส่วนใหญ่เป็นการกู้ยืมโดยทีเอ
    ออเร้นจ์ และบริษัทและบริษัทย่อยได้มีการใช้คืนเงินกู้จำนวน 3.8 พันล้านบาท ยอดเงินกู้ยืม ณ
    สิ้นปี 2546 รวมหุ้นกู้ที่จำหน่ายในประเทศ จำนวนทั้งสิ้น 21.1 พันล้านบาท
    ส่วนที่ถึงกำหนดชำระภายใน หนึ่งปีของเงินกู้ยืมระยะยาว เพิ่มขึ้นจำนวน 14 พันล้านบาท
    ส่วนใหญ่เป็นเงินกู้ยืมของทีเอ ออเร้นจ์ ที่ถึงกำหนดชำระในเดือนมีนาคม 2547 ทีเอ
    ออเร้นจ์กำลังอยู่ในระหว่างการเจรจากับเจ้าหนี้เพื่อการแปลงสภาพเงินกู้ระยะสั้นดังกล่าว
    ให้เป็นเงินกู้ระยะยาว และคาดว่าจะบรรลุผลสำเร็จใน ไตรมาสที่ 2 ปี 2547

ส่วนของผู้ถือหุ้น

-   ส่วนของผู้ถือหุ้นลดลง 5.7 พันล้านบาท เป็น 1.5 พันล้านบาท
    ซึ่งเกิดจากผลขาดทุนจากการดำเนินงานในระหว่างปี

โครงสร้างเงินทุน

-   บริษัทยังคงมีโครงสร้างเงินทุนที่มีหนี้สินในระดับค่อนข้างสูง หากไม่รวม ทีเอ ออเร้นจ์
    อัตราส่วนหนี้สินสุทธิต่อส่วนของผู้ถือหุ้น เพิ่มขึ้นจาก 7.0 เท่าในปี 2545 เป็น 9.6 เท่าในปี
    2546 ทั้งนี้ เนื่องจากผลการดำเนินงานที่ขาดทุนจำนวน 5.7 พันล้านบาทในปี 2546
    อย่างไรก็ตาม สัดส่วนหนี้สินสุทธิต่อ EBITDA ลดลงเป็น 4.7 เท่า จาก 5.1 เท่า ในปี
    2545 อันเป็นผลจากการจ่ายชำระหนี้เงินกู้ยืม และการมีฐานะเงินสดที่ดีขึ้น

-   บริษัทมีแผนที่จะลดภาระหนี้สินลงอย่างต่อเนื่อง เพื่อให้มีสัดส่วนหนี้สินสุทธิต่อ EBITDA
    ที่ระดับประมาณ 3-4 เท่า ซึ่งจะทำให้บริษัทมีความคล่องตัวในการดำเนินงานมากขึ้น

สภาพคล่อง

-   ธุรกิจโทรศัพท์พื้นฐานและโครงข่ายข้อมูล ยังคงสร้างกระแสเงินสดที่แข็งแกร่งในปี 2546
    กระแสเงินสดจากกิจกรรมดำเนินงาน (เฉพาะบริษัท) เพิ่มขึ้นในอัตราร้อยละ 3.1 เป็น 6.7
    พันล้านบาท ส่วนใหญ่เป็นผลจากการเพิ่มขึ้นของ EBITDA ทำให้กระแสเงินสด
    (กระแสเงินสดจากกิจกรรมดำเนินงานหักค่าใช้จ่ายลงทุน) เพิ่มขึ้นในอัตราร้อยละ 6.9 เป็น
    4.5 พันล้านบาทในปี 2546 ซึ่งกระแสเงินสดหลังจากหักค่าใช้จ่ายลงทุนจำนวน 2.2
    พันล้านบาท ถูกนำไปใช้ชำระหนี้เงินกู้ยืมจำนวนทั้งสิ้น 2.9 พันล้านบาท
    ส่วนที่เหลือนำไปลงทุนในเงินลงทุนชั่วคราว ทำให้ฐานะเงินสดของบริษัทแข็งแกร่งขึ้น
    โดยเพิ่มขึ้น 1.4 พันล้านบาท (เป็นจำนวน 5.3 พันล้านบาท
    โดยรวมเงินสดและรายการเทียบเท่าเงินสด, เงินสดที่มีภาระผูกพัน และเงินลงทุนชั่วคราว)

-   หากรวม ทีเอ ออเร้นจ์ กระแสเงินสดจากกิจกรรมดำเนินงานรวมเพิ่มขึ้น 2.6 พันล้านบาท
    เป็น 7.1 พันล้านบาท ส่วนใหญ่มาจาก ทีเอ ออเร้นจ์ อย่างไรก็ตาม
    กระแสเงินสดเหล่านี้ไม่เพียงพอสำหรับค่าใช้จ่ายลงทุน ดังนั้น
    บริษัทและบริษัทย่อยจึงต้องทำการกู้ยืมเงินเพิ่มขึ้นจำนวน 8.1 พันล้านบาท (จากทีเอ ออเร้นจ์
    จำนวน 7.4 พันล้านบาท)

-   รายจ่ายลงทุน สำหรับงบการเงินเฉพาะบริษัทมีรายจ่ายลงทุนในปี 2546 จำนวน 2.2
    พันล้านบาท ส่วนใหญ่เป็นการลงทุนใน AMDOC system
    การเดินสายกระจายสำหรับลูกค้ารายใหม่ และบริการเสริมต่างๆ
    บริษัทบันทึกรายจ่ายลงทุนจากทีเอ ออเร้นจ์ ตามสัดส่วนเงินลงทุน จำนวน 7.4 พันล้านบาท
    (รวมรายจ่ายลงทุนสำหรับงานระหว่างทำ จำนวน 3.3 พันล้านบาท ณ สิ้นสุด ปี 2545)